text: 73-årig kvinde blev sex-krænket
  25 oktober 2011 kl. 07.05
  Politiet leder efter en ung mand, der sex-krænkede en 73-årig kvinde på Fanø.
  Den 73-årige kvinde var natten til lørdag klokken cirka 01.20 udsat for blufærdighedskrænkelse.
  Hun sov for åbent vindue i Nordby på Fanø og vågnede ved, at en ung mand kravlede ind og gramsede på hende.
  Da kvinden råbte op, flygtede den unge mand ud ad vinduet. Han beskrives som:
  ? Dansk af udseende
  ? 16-18 år
  ? Iført lys jakke med hætte
  Politiet undersøger i øjeblikket de tekniske spor i form  af fingeraftryk og DNA. Samtidig håber politiet også, at vidner kan have set en ung mand i Nordby, der svarer til signalementet.
  Hvis du kan bidrage med noget i sagen, hører politiet meget gerne fra dig. Politiet har tlf. 114.
  